《次韵范氏子园居即事三首》
宋代·苏籀

花开且复谢，回首悲今昨。
席月吹参差，临芳倾凿落。
莎苹藉醉枕，风竹惊眠觉。
宾僚上马去，乌鸟相呼乐。
春光在木杪，花絮相纷箔。
酒到忘醇醨，客来无善恶。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。